Bryan Joseph McEntegart

**Bryan Joseph McEntegart** (født 5. januar 1893 i New York City i USA, død 30. september 1968 i Fort Greene i Brooklyn i New York City) var en amerikansk katolsk prelat og biskop-erkebiskop av Brooklyn.
## Liv og virke
### Bakgrunn
Bryn J. McEntagart ble født i Brooklyn av Patrick og Katherine (*née* Roe) McEntegart. Han ble først uteksaminert fra Manhattan College, en privat katolsk høyskole i Bronx i New York. Etter eksamen i 1913 begynte han på *Saint Joseph's Seminary* i Yonkers. 
### Prest
Bryan Joseph McEntegart ble etter å ha fullført sin teologiske opplæring, han ordinert til prest i 1917. I 1918 ble han uteksaminert med en mastergrad fra Catholic University of America i Washington, D.C. med tittel *«The Care of the Poor in New York in the 17th Century.»* 

Han var involvert i velferdsarbeid i mange år, var medlem av *White House Committee on Child Welfare* under presidentene Herbert Hoover og Franklin D. Roosevelt, og var president for *Child Welfare League of America*, *National Conference of Catholic Charities* og *Catholic Relief Services*. Han var mangeårig styremedlem i *United Service Organizations*.

### Biskop av Ogdensburg 1943-53
Pave Pius XII utnevnte ham til biskop av Ogdensburg helt nord i delstaten New York den 5. juni 1943. Han ble bispeviet den 3. august 1943 av den apostoliske delegat erkebiskop Amleto Cicognani, med biskopene Edmund Francis Gibbons og Stephen Joseph Donahue som medkonsekrerende, i i *St. Patrick's Cathedral* i New York SKort ettter at han hadde tatt bispedømmet Ogdensburg i besittelse formelt, ble katedralen der ødelagt av brann; biskop McEntegart fikk imislertid bygget en ny i løpet av noen måneder.

### Rektor for Catholic University of America 1953-1957
Fra 1953 til 1957 var han rektor ved *Catholic University of America*. Hean ble tildelt titulærseter *Aradi* den 19. august 1953. Under hans  administrasjon satte han i sving en stor pengeinnsamlingskampanje for å ekspandere alle sider av universitetets arbeid.

### Biskop av Brooklyn 1957-1968
Den 16. april 1957 ble han utnevnt til biskop av Brooklyn, den gang USAs største etter antallet katolikker. Han ble innsatt i embedet av kardinal Francis Spellman den 13. juni 1957. I løpet av sin tid der igangsatte han et byggingsprogram i multimillion-dollar-klasse, som omfattet *Hign School*s, Cathedral Preparatory Seminary i Queens, et sykehus, et studiecollege for Long Islands preste, og et fireårsig presteseminar. Han fremmet arbeidet blant de stadig voksende hispaniske og latinamerikanske befolkning og sendte prester og ordensfolk for spanskopplæring og studier av spansk kultur.

McEntegart var med på alle de fire sesjonene av Det andre Vatikankonsil fra 1962 til 1965, og implementerte dets reformer og ble en pioner innen den katolske økumeniske bevegelse. Han etablerte også et pastoralinstitutt i 1967. I 1963 fristilte han den irsk-norske Brooklyn-presten Olaf Ingwald Waring (Wæring) - bror til den terrordrepte diplomaten Robert O. Waring (1975) - for arbeide i Oslo katolske bispedømme. 

Pave Paul VI ga ham den personlige tittel titulærerkebiskop av *Gabi* i 1966. 

Av  helsemessige årsaker innvilget pave Paul VI hans avgang den 17. juli 1968. Hans etterfølger som biskop av Brooklyn var Francis J. Mugavero.

To måneder etter sin fratreden fikk Bryan McEntegart et slag og døde i sin residens i Fort Greene-seksjonen av Brooklyn, i en alder av 75 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop *Bryan Joseph McEntegart* (1893–1968) *1943

## Referanser